Document ID: /roh_data/filtered/fineweb-2-filterrobots_roh.jsonl.gz/45850

La Scola Vinavon ha duas purschidas da scola (MINT/lungatgs e formaziun generala) sco era ina purschida cumbinada (onn da schanzas). Tut secund giavisch da professiun san ils giuvenils eleger la purschida adattada.
La purschida da scola „MINT e lungatgs“ sedrezza a giuvenils ferms che lavuran independentamein. Suenter quei onn da scola duein els esser habels d’entscheiver in emprendissadi pretensius. Cun fetg bunas prestaziuns da scola eis ei era pusseivel da midar en ina scola cuntinuonta.
A C C E N T S
- Instrucziun approfundonta ed amplificonta els roms tudestg, engles, talian, matematica ed informatica
- Certificats IT: ECDL certificats da habilitad e Certificat d’informatica svizzer (SIZ)
- Dimora egl exteriur: diplom d’engles alla University of Cambridge (PET e/ni FIRST)
- Instrucziun da project
- Occupaziun intensiva cun differentas pusseivladads da formaziun, sustegn tier l’elecziun da clamada e la preparaziun da carriera, preparaziun per tests da qualificaziun per plazzas d’emprendissadi, scolas cuntinuontas e la maturitad professiunala
P U B L I C E N M I R A
- Giuvenils che s’interesseschan per professiuns mercantilas ni tecnicas sco era per professiuns che han in stretg connex cull’informatica.
- Giuvenils che vulan acquistar la maturitad professiunala duront igl emprendissadi.
- Giuvenils che vulan frequentar scolas cuntinuontas.
- Giuvenils ch’emprendan bugen, ch’ein motivai e che han claras finamiras.
- Scolaras e scolars da lungatg jester che disponan da bunas enconuschientschas dil tudestg, che vulan s'approfundar el lungatg per contoscher ina pretensiusa plazza.
La purschida da scola „formaziun generala“ sedrezza a giuvenils che vulan augmentar resp. approfundar individualmein lur prestaziun da scola. Suenter quei onn da scola ein ils giuvenils habels d’entscheiver ina formaziun professiunala che plai ad els e che corrispunda a lur capacitad da prestaziun.
A C C E N T S
- Tudestg, matematica ed approfundaziuns els secturs natira e tecnica, art sco era sanadad e nutriment
- Promoziun dallas cumpetenzas manualas, d’economia da casa ed artisticas
- Certificats IT: ECDL certificats da habilitad (base e standard)
- Dimora egl exteriur: diplom d’engles alla University of Cambridge (PET e/ni FIRST)
- Instrucziun da project
- Sustegn tier l’elecziun da clamada e la preparaziun da carriera, preparaziun per tests da qualificaziun per plazzas d’emprendissadi
P U B L I C E N M I R A
- Giuvenils che vulan ir pass per pass la via tier lur professiun.
- Giuvenils che s’interesseschan per professiuns manualas, socialas e creativas ni ch’enqueran in emprendissadi el sectur da survetsch.
- Giuvenils ch’emprendan bugen e che han buc aunc survegniu ina plazza d’emprendissadi.
- Giuvenils da lungatg jester che vulan emprender aschi bein tudestg sco secund lungatg per suenter saver entscheiver in praticum ni ina plazza d’emprendissadi.
La purschida cumbinada „onn da schanzas“ sedrezza a giuvenils cun differentas prestaziuns da scola. Cun quella purschida duein ils giuvenils saver slargar lur cumpetenzas scolasticas, linguisticas e socialas. La midada dalla scola ella veta professiunala succeda pass per pass grazia a praticums pli liungs cun blocs da scola denteren. Suenter quei onn da scola duein las absolventas ed ils absolvents saver entscheiver ina formaziun professiunala.
A C C E N T S
- Mintga jamna in di scola e quater dis praticum el mund professiunal
- Treis praticums da pliras jamnas, sis jamnas da bloc scola
- Accents en matematica, tudestg ed orientaziun professiunala
- Sustegn tier l’elecziun da clamada e la preparaziun da carriera, preparaziun per tests da qualificaziun per plazzas d’emprendissadi
- Accumpignament dils giuvenils en lur plazs da praticum en cooperaziun cun ils responsabels els menaschis
- Sustegn tier la tscherca da plazs da praticum
- Stretga collaboraziun cun ils centers d’informaziun professiunala
P U B L I C E N M I R A
- Giuvenils che san buc aunc exact tgei ch’els vulan far professiunalmein e ch’ein promts d’emprender.
- Giuvenils che han buc aunc ina plazza d’emprendissadi e che vulan ir pass per pass la via tier lur professiun.
- Giuvenils che s’interesseschan cunzun per professiuns manualas e per professiuns el commerci en detagl.
- Giuvenils ch’ein fidai, supportan squetsch e ch’ein promts da tener la dira, era sch’igl ei stregn.
- Suenter quella purschida cumbinada eis ei la finamira che absolventas ed absolvents entscheivien ina formaziun professiunala cun attestat federal da qualificaziun (AFQ) ni cun attest federal professiunal (AFP).